sagorsarker/bangla-wikipedia huggingface dataset:
শাহতলী রেলওয়ে স্টেশন

শাহতলী রেলওয়ে স্টেশন বাংলাদেশ রেলওয়ের পূর্বাঞ্চলের একটি রেলওয়ে স্টেশন, যা বাংলাদেশের চাঁদপুর জেলার চাঁদপুর সদর উপজেলার শাহতলী পোস্ট-অফিসে অবস্থিত।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা মিটারগেজ লাইন এবং লাকসাম থেকে চাঁদপুর পর্যন্ত মিটার-গেজ রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে শাহতলী রেলওয়ে স্টেশন তৈরি করা হয়।
শাহতলী রেলওয়ে স্টেশন একটি বি-শ্রেণীর রেলওয়ে স্টেশন। এতে একটি প্ল্যাটফর্ম ও একটি লুপ লাইন রয়েছে। জনবল সংকটে এই স্টেশন বন্ধ রয়েছে, তবে দৈনিক দুটি ট্রেন এই স্টেশনে থামে।
শাহতলী রেলওয়ে স্টেশনে দুটি ট্রেন দৈনিক যাত্রা-বিরতী দেয়:
মৈশাদী হল্ট রেলওয়ে স্টেশন

মৈশাদী হল্ট রেলওয়ে স্টেশন বাংলাদেশের চট্টগ্রাম বিভাগের চাঁদপুর জেলার চাঁদপুর সদর উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে মৈশাদী হল্ট রেলওয়ে স্টেশন তৈরি করা হয়।
মৈশাদী হল্ট রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
জহুরুল ইসলাম (রাজনীতিবিদ)

জহুরুল ইসলাম বাংলাদেশের বগুড়া জেলার রাজনীতিবিদ, আইনজীবী ও বগুড়া-৬ আসনের সাবেক সংসদ সদস্য।
জহুরুল ইসলাম বগুড়া জেলার সদর উপজেলায় জন্মগ্রহণ করেন।
জহুরুল ইসলাম ১২ জুন ১৯৯৬ সালের সপ্তম জাতীয় সংসদ নির্বাচনে বিএনপির চেয়ারপারসন খালেদা জিয়া নির্বাচিত হয়ে পরে আসনটি ছেড়ে দিলে সেপ্টেম্বর ১৯৯৬ সালের উপনির্বাচনে বিএনপির হয়ে সংসদ সদস্য নির্বাচিত হন হন।
চাঁদপুর কোর্ট রেলওয়ে স্টেশন

চাঁদপুর কোর্ট রেলওয়ে স্টেশন বাংলাদেশের চট্টগ্রাম বিভাগের চাঁদপুর জেলার চাঁদপুর সদর উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। লাকসাম-চাঁদপুর লাইনের স্টেশন হিসেবে চাঁদপুর কোর্ট রেলওয়ে স্টেশন তৈরি করা হয়।
চাঁদপুর কোর্ট রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
ভক্তি বারভে

ভক্তি বারভে (১০ সেপ্টেম্বর ১৯৪৮ – ১২ ফেব্রুয়ারি ২০০১) মারাঠি, হিন্দি এবং গুজরাটি ভাষার একজন ভারতীয় চলচ্চিত্র, থিয়েটার এবং টেলিভিশন অভিনেত্রী ছিলেন। তিনি ১৯৮৩ সালে মুক্তিপ্রাপ্ত কুন্দন শাহের কৌতুকভিত্তিক চলচ্চিত্র "জানে ভি দো ইয়ারোয়" শোভা সিং চরিত্রে অভিনয়ের জন্য সর্বাধিক পরিচিত। উক্ত চলচ্চিত্রে তিনি নাসিরুদ্দিন শাহ্, সতীশ শাহ এবং রবি বসওয়ানীর সাথে অভিনয় করেছিলেন।
ভক্তির প্রধান কর্মক্ষেত্র থিয়েটার, তিনি ইন্ডিয়ান ন্যাশনাল থিয়েটার এবং রঙ্গায়নের মতো শীর্ষস্থানীয় থিয়েটার ইউনিটের সাথে সংযুক্ত ছিলেন এবং "তি ফুলারানী", "নাগ মন্ডালা", "আয়ে রিটায়ার হোতে আহে" এবং "হ্যান্ডস আপের" মতো নাটকে অভিনয় করার জন্য অধিক পরিচিত। ১৯৯০ সালে ভারতের জাতীয় সংগীত, নৃত্য ও নাটক দ্বারা প্রদত্ত মহারাষ্ট্র গৌরব পুরস্কার এবং মারাঠি থিয়েটার অভিনয়ের জন্য তিনি সংগীত নাটক অকাদেমি পুরস্কার পেয়েছিলেন। তিনি অভিনেতা শফী ইনামদরের সাথে বিবাহ বন্ধনে আবদ্ধ হয়েছিলেন, যিনি ১৯৯৬ সালে মারা যান।
ভক্তি ১৯৯৪৮ সালের ১লা সেপ্টেম্বর তারিখে ভারতের বোম্বে রাজ্যের সাংলীতে জন্মগ্রহণ করেছিলেন। বিদ্যালয়ে পড়াশোনা করা কালীন তিনি সুধা কর্মকারের শিশু থিয়েটারের প্রযোজনায় একটি কাজে অংশ নিয়েছিলেন। তিনি প্রয়াত অভিনেতা শফি ইনামদারকে বিবাহ করেছিলেন।
সুধা কর্মকারের লিটল থিয়েটারে অভিনয়ের মধ্য দিয়ে ভক্তি বারভে তাঁর অভিনয় জীবন শুরু করেছিলেন। অল ইন্ডিয়া রেডিওর মুম্বই স্টেশনে একজন ঘোষক হিসেবে কাজ করার পরে তিনি বোম্বে দূরদর্শনের (ভারতের জাতীয় সম্প্রচারক) "সাপ্তাহিকীর" উপস্থাপক হিসাবে এবং একজন সংবাদ পাঠক হিসাবে সংক্ষিপ্ত সময়ের জন্য কাজ করেছেন। দূরদর্শনের সাথে থাকাকালীন, তিনি সমালোচকদের দ্বারা প্রশংসিত টেলিফিল্ম "ডিডি বাহিনাবাইতে" কাজ করেছেন; যেটি অভিনেতা বাহিনীবাবুর কবি-সাধক বাহিনাবাই চৌধুরীর চরিত্রের ওপর নির্মাণ করা হয়েছিল
১৯৭৩ সালের মারাঠি নাটক "আজব নয়া ভার্তুলাচা"য় (অনুবাদ: চক্রের অদ্ভুত বিচার) অভিনয় করেছেন, যেটি সি. টি. খানলকরের বের্টোল্ট ব্রেশ্‌টের "ককেশিয়ান চক সার্কেল"এর রূপান্তর ছিল। মোহন রাকেশের "আধে-আধুরে", ১৯৭৫ সালে "টি ফুল রানী"র (ফুল রানী) ধারাবাহিকে অভিনয় করে তিনি খ্যাতি অর্জন করেছিলেন। পি.এল. দেশপাণ্ডের জর্জ বার্নার্ড শ-এর ওপর নির্মিত "পিগমালিয়ান" এবং জে লার্নারের "মাই ফেয়ার লেডি-তে" উল্লেখযোগ্য চরিত্রে অভিনয় করেছিলেন। দুটি অতি জনপ্রিয় মারাঠি মঞ্চ নাটক, ১৯৮২ সালে মুক্তিপ্রাপ্ত "হ্যান্ডস-আপ" এবং ১৯৯১ সালে মুক্তিপ্রাপ্ত "রঙ্গা মাঝা ভেগালায়" অভিনয়ের জন্য তিনি ব্যাপক প্রশংসা পেয়েছিলেন। উভয় নাটকই পরিচালক অবিনাশ মাসুরেকর পরিচালনা করেছিলেন।
তিনি হিন্দি চলচ্চিত্র ছাড়াও অনেক টেলিভিশন ধারাবাহিক ও নাটকে অভিনয় করেছেন; যার মধ্যে ১৯৮৩ সালে মুক্তিপ্রাপ্ত কুন্দন শাহের কৌতুকভিত্তিক চলচ্চিত্র "জানে ভি দো ইয়ারো" এবং ১৯৯৮ সালে মুক্তিপ্রাপ্ত গোবিন্দ নিহলানীর "হাজার চৌরাশী কি মা" উল্লেখযোগ্য। তিনি অখিল ভারতীয় মারাঠি নাট্য সম্মেলনের সভাপতিও ছিলেন।
২০০১ সালের ১লা ফেব্রুয়ারি তারিখে, মহারাষ্ট্রের ওয়াইতে ভক্তি বারভে "পু লা ফুলরানি আনি মি"-এর একটি চরিত্রে অভিনয় করেছিলেন। পরদিন সকালে মুম্বই ফেরার পথে তাঁর গাড়িটি মুম্বই-পুনে এক্সপ্রেসওয়ের ভাটান সুড়ঙ্গের মুখে গিয়ে ধাক্কা দেয় এবং ঘটনাস্থলে তিনি তার চোটে মারা যান।
ভক্তি বারভে ২০০১ সালে ভারতীয় সিনেমা ও টেলিভিশনে তাঁর অবদানের জন্য মরণোত্তর ভারতীয় টেলি পুরস্কারে ভূষিত হন।
মজিবর রহমান (বগুড়ার রাজনীতিবিদ)

মজিবর রহমান বাংলাদেশের বগুড়া জেলার রাজনীতিবিদ, আইনজীবী ও বগুড়া-৬ আসনের সাবেক সংসদ সদস্য।
মজিবর রহমান বগুড়া জেলার সদর উপজেলায় জন্মগ্রহণ করেন।
মজিবর রহমান ১৯৯১ সালের পঞ্চম ও ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বগুড়া-৬ আসন থেকে বাংলাদেশ জাতীয়তাবাদী দলের মনোনয়ন নিয়ে সংসদ সদস্য নির্বাচিত হয়েছিলেন।
চাঁদপুর রেলওয়ে স্টেশন

চাঁদপুর রেলওয়ে স্টেশন (আঞ্চলিকভাবে পরিচিত বড়স্টেশন হিসেবে) বাংলাদেশের চট্টগ্রাম বিভাগের চাঁদপুর জেলার চাঁদপুর সদর উপজেলায় অবস্থিত জেলার প্রধান ও লাকসাম-চাঁদপুর রেলপথের সর্বশেষ রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। এসময় লাকসাম-চাঁদপুর লাইনের সর্বশেষ স্টেশন হিসেবে চাঁদপুর রেলওয়ে স্টেশন তৈরি করা হয়।
চাঁদপুর রেলওয়ে স্টেশন দিয়ে নিম্নলিখিত ট্রেন চলাচল করে:
ঈদ-উল-ফিতর ও ঈদ-উল-আযহার সময় চট্টগ্রাম থেকে দুটি ঈদ স্পেশাল ট্রেন চলাচল করে, যাতে চট্টগ্রাম বিশ্ববিদ্যালয় শাটল ট্রেনের কোচ ব্যবহার করা হয়। মালবাহী ট্রেন মাঝেমধ্যে চলাচল করে তবে নিয়মিত নয়।
সাইফুর রহমান ভান্ডারী

সাইফুর রহমান ভান্ডারী (রাজ) বাংলাদেশের বগুড়া জেলার রাজনীতিবিদ, ব্যবসায়ী ও বগুড়া-৬ আসনের সাবেক সংসদ সদস্য।
সাইফুর রহমান ভান্ডারী বগুড়া জেলার সদর উপজেলায় জন্মগ্রহণ করেন।
সাইফুর রহমান ভান্ডারী ১৯৮৮ সালের চতুর্থ জাতীয় সংসদ নির্বাচনে বগুড়া-৬ আসন থেকে স্বতন্ত্র ভাবে সংসদ সদস্য নির্বাচিত হয়েছিলেন। তিনি বগুড়ার সুপরিচিত শিল্প গ্রুপ ভান্ডারী শিল্প পরিবারের ছেলে। ২০১৯ সালের উপনির্বাচনেও তিনি স্বতন্ত্র প্রার্থী হয়েছিলেন। তিনি বগুড়া ডিস্ট্রিক্ট অ্যাসোসিয়েশনের প্রতিষ্ঠাতা সভাপতি ও বর্তমান উপদেষ্টা।
লাকসাম–চাঁদপুর রেলপথ

লাকসাম–চাঁদপুর রেলপথ বাংলাদেশ রেলওয়ে কর্তৃক পরিচালিত বাংলাদেশের একটি মিটার-গেজ রেলপথ। এটি কুমিল্লা জেলার লাকসাম জংশন রেলওয়ে স্টেশন থেকে চাঁদপুর জেলার চাঁদপুর রেলওয়ে স্টেশন পর্যন্ত বিস্তৃত। এটি বাংলাদেশ রেলওয়ে পূর্বাঞ্চল কর্তৃক রক্ষণাবেক্ষণ ও পরিচালিত হয়।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। এই কোম্পানির অধীনে ১৮৯৫ সালের ১লা জুলাই চট্টগ্রাম থেকে কুমিল্লা ১৫০ কিমি রেলপথ এবং লাকসাম থেকে চাঁদপুর পর্যন্ত ৬৯ কিলোমিটার মিটার-গেজ রেলপথ উদ্বোধন করা হয়।
লাকসাম–চাঁদপুর রেলপথ দিয়ে নিম্নোক্ত যাত্রীবাহী ট্রেন চলাচল করে:
চুয়াডাঙ্গা জেলার ইউনিয়ন পরিষদসমূহ

চুয়াডাঙ্গা জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা বিভাগের চুয়াডাঙ্গা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। ১৯৮৪ সালে কুষ্টিয়া থেকে পৃথক করে চুয়াডাঙ্গাকে স্বতন্ত্র জেলার মর্যাদা দেয়া হয়। বর্তমানে এ জেলায় ৪টি উপজেলা, ৩৮টি ইউনিয়ন, ৩৭৬টি মৌজা, ০০০টি গ্রামরয়েছে। নিম্নে বিস্তারিত তালিকা উল্লেখ করা হল:
উত্তরা সেন্টার মেট্রো স্টেশন

উত্তরা কেন্দ্র মেট্রো স্টেশন বা উত্তরা সেন্টার মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার উত্তরায় অবস্থিত। স্টেশনটি এমআরটি লাইন ৬-এর অন্তর্গত। ২০২৩ সালের ১৮ ফেব্রুয়ারিতে এই স্টেশন চালু করা হয়।
উত্তরা সেন্টার মেট্রো স্টেশনটি "প্যাকেজ সিপি-০৩"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৩"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
২০২১ সালের ডিসেম্বর মাসে অনুমান করা হয় স্টেশনটি ২০২২ সালের ডিসেম্বর মাসে মেট্রো রেল পরিষেবার জন্য উদ্বোধন করা হবে। স্টেশনটি ২০২৩ সালের ১৮ ফেব্রুয়ারিতে চালু করা হয়।
উত্তরা দক্ষিণ মেট্রো স্টেশন

উত্তরা দক্ষিণ মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার উত্তরায় অবস্থিত। স্টেশনটি এমআরটি লাইন ৬-এর অন্তর্গত।
উত্তরা দক্ষিণ মেট্রো স্টেশনটি "প্যাকেজ সিপি-০৩"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৩"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
২০২১ সালের ডিসেম্বর মাসে অনুমান করা হয় স্টেশনটি ২০২৩ সালের ৩১ মার্চে মাসে মেট্রো রেল পরিষেবার জন্য চালু করা হয়।
পল্লবী মেট্রো স্টেশন

পল্লবী মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার পল্লবীতে অবস্থিত। স্টেশনটি এমআরটি লাইন ৬-এর অন্তর্গত। ২৫ জানুয়ারি ২০২৩ তারিখে এটি চালু করা হয়।
পল্লবী মেট্রো স্টেশনটি "প্যাকেজ সিপি-০৩"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৩"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
২০২২ সালের ডিসেম্বর অনুযায়ী স্টেশনটি ২০২৩ সালের মার্চে মাসে মেট্রো রেল পরিষেবার জন্য উদ্বোধন করার কথা ছিলো। স্টেশনটি ২০২৩ সালে ২৫ জানুয়ারিতে চালু করা হয়।
মিরপুর ১১ মেট্রো স্টেশন

মিরপুর ১১ মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার মিরপুরে অবস্থিত। স্টেশনটি এমআরটি লাইন ৬-এর অন্তর্গত।
মিরপুর ১১ মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
স্টেশনটি ২০২৩ সালের ১৫ মার্চে মাসে মেট্রো রেল পরিষেবার জন্য এটি চালু করা হয়।
মিরপুর ১০ মেট্রো স্টেশন

মিরপুর ১০ মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার মিরপুরে অবস্থিত। স্টেশনটি এমআরটি লাইন ৬-এর অন্তর্গত।
মিরপুর ১০ মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
স্টেশনটি ২০২৩ সালের ১ মার্চে মেট্রো রেল পরিষেবার জন্য চালু করা হয়।
দৌলতগঞ্জ রেলওয়ে স্টেশন

দৌলতগঞ্জ রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলা লাকসাম উপজেলায় অবস্থিত একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে দৌলতগঞ্জ রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
দৌলতগঞ্জ রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
অনন্যা শ্রীতম নন্দ

অনন্যা শ্রীতম নন্দ (ଅନନ୍ୟା ନନ୍ଦ) যিনি অনন্যা নন্দ নামে পরিচিত একজন ভারতীয় প্লেব্যাক গায়ক। তার সঙ্গীতের ধরন পপ সঙ্গীত এবং ফিল্মি। যিনি একজন কণ্ঠশিল্পী। তিনি ভুবনেশ্বর, উড়িষ্যার একজন বাসিন্দা । তিনি "ইন্ডিয়ান আইডল জুনিয়র সিজন ২ এর" একজন বিজয়ী। তিনি ২০১৯ সালে, কলার্স টিভির আপাতবাস্তব টেলিভিশন অনুষ্ঠান রাইজিং স্টারে অংশগ্রহণ করেছিলেন। এবং এই আপাতবাস্তব টেলিভিশন অনুষ্ঠানতে তিনি শীর্ষ পাঁচে ছিলেন। তিনি অলিউড ইন্ডাস্ট্রির নিয়মিত প্লেব্যাক গায়িকা। তিনি নরেন্দ্র মোদীর সাথে সাক্ষাৎ করেছেন এবং ভারতের উড়িষ্যার মুখ্যমন্ত্রীর সাথেও সাক্ষাৎ করেছেন। তিনি সনি মিউজিক লেবেলের অধীনে তার প্রথম অ্যালবাম মৌসাম মাস্তানা প্রকাশ করেছেন। তিনি একময় ইউনিভার্সাল মিউজিক ইন্ডিয়ার সাথে একটি দুই বছরের রেকর্ড চুক্তি পেয়েছিলেন।
অনন্যার বাবা প্রসন্ন কুমার নন্দ সরকারি শিল্প বিভাগে পরিচালক এবং তার মা প্রসন্তী মিশ্র একজন গৃহিণী। অনন্যা তার বড়ো বোন অমৃতা প্রীতম নন্দকে তার অনুপ্রেরণা হিসাবে বিবেচনা করেন বা মনে করেন। অনন্যা যিনি হিন্দুস্তানীর প্রতিবাদী গুরু পণ্ডিত ডাঃ চিত্ত রঞ্জন পানী এবং গুরু নীলামণি ওঝার অধীনে গান শেখানোর প্রশিক্ষণ নিচ্ছেন। তিনি পড়াশোনা শুরু করেছিলেন ভুবনেশ্বরের পোখারিপুতের ডিএভি পাবলিক স্কুল থেকে। তিনি ভুবনেশ্বরের কিট আন্তর্জাতিক বিদ্যালয়ে দ্বাদশ শ্রেণি শেষ করেছেন যেখানে তিনি তাঁর স্কুলের শীর্ষস্থানীয় হয়েছেন। এখন তিনি মুম্বাইয়ের ভবনের কলেজে বিএমএম করছেন। 
নান্দা ২০১৫ সালে "ইন্ডিয়ান আইডল জুনিয়রের" সিজন ২ জিতেছিলেন ইন্ডিয়ান আইডল জুনিয়র প্রতিযোগিতার সময় তিনি ইউনিভার্সাল মিউজিক ইন্ডিয়ার সাথে একটি দুই বছরের রেকর্ড চুক্তি পেয়েছিলেন। আইডিয়ান আইডল জুনিয়র জয়ের পরে, তিনি সনি মিউজিক লেবেলের অধীনে তার প্রথম অ্যালবাম ' মৌসাম মাস্তানা' প্রকাশ করেছেন। গানটি মূলত ১৯৮২ সালের চলচ্চিত্র সত্তে পে সত্তা থেকে প্রবীণ নেপথ্য সঙ্গীতশিল্পী আশা ভোঁসলে লিখেছিলেন । তিনি সংগীত পরিচালক অমল মল্লিকের জন্য ' ' ছবিতে বলিউডের প্লেব্যাক গায়ক হিসাবে কাজ শুরু করেছিলেন। তিনি অলিউড ইন্ডাস্ট্রির নিয়মিত প্লেব্যাক গায়িকা, ' আগস্ট্যা ', বেবি ( ২০১৬ চলচ্চিত্র), কাঠাদেলি মাথা চুইনের মতো অনেক চলচ্চিত্রে গান গেয়েছেন। তিনি যখন এই প্রতিযোগিতায় জয়ী হলেন, নরেন্দ্র মোদীকে দেখার জন্য তিনি ডেকেছিলেন এবং তাকে পেয়েছিলেন। তখন ভারতের প্রধানমন্ত্রীর সাথে ওড়িশার মুখ্যমন্ত্রী নবীন পট্টনায়েকও দেখেন। ২০১৯ সালে, তিনি কলার্স টিভির আপাতবাস্তব টেলিভিশন অনুষ্ঠান "রাইজিং স্টারে" অংশ নিয়েছিলেন যেখানে তিনি শীর্ষ "পাঁচে" ছিলেন।
যমুনা (অভিনেত্রী)

যমুনা (জন্ম ৩০শে আগস্ট ১৯৩৬) হলেন একজন প্রবীণ তেলুগু অভিনেত্রী, একজন পরিচালক এবং রাজনীতিবিদ। তিনি ১৬ বছর বয়সে ড. গারিকিপতি রাজারওয়ের "পুত্তিল্লু" (১৯৫৩) চলচ্চিত্রে অভিনয়ের মাধ্যমে তাঁর অভিনয়ের সূচনা করেছিলেন। এবং তাঁর প্রথম সাফল্য এসেছিল এল. ভি. প্রসাদের "মিসসাম্মা" ছবি থেকে। তার কর্মজীবনে তামিল সিনেমাও অন্তর্ভুক্ত রয়েছে। তিনি দুটি ফিল্মফেয়ার পুরস্কার জিতেছেন।
যমুনার জন্ম হয়েছিল কর্ণাটক রাজ্যের হাম্পি শহরে। তাঁর পিতা নিপ্পানি শ্রীনিবাসন রাও ছিলেন একজন মাঢ়ওয়া ব্রাহ্মণ এবং একজন ব্যবসায়ী এবং মাতা কৌশল্যাদেবী ছিলেন একজন বৈশ্য। যমুনার নাম রাখা হয়েছিল জানা বাই। তিনি ভারতের অন্ধ্র প্রদেশ রাজ্যের দুগিরালা, গুন্টুর জেলায় বড় হয়ে ওঠেন। অভিনেত্রী সাবিত্রী দুগিরালায় একটি নাটকে অভিনয় করার সময়, যমুনার বাড়িতে ছিলেন। পরে সাবিত্রী যমুনাকে ছবিতে অভিনয়ের জন্য আমন্ত্রণ জানিয়েছিলেন। তিনি ১৪ বছর বয়সে নায়িকা হিসাবে চলচ্চিত্রে প্রবেশ করেছিলেন। যমুনার মাতৃভাষা কন্নড়।
বিদ্যালয়ে পড়ার সময় থেকেই যমুনা মঞ্চ শিল্পী ছিলেন। তাঁর মা তাঁকে কন্ঠ সংগীত এবং হারমোনিয়াম শিখিয়েছিলেন। ডঃ গারিকিপতি রাজা রাও (ইন্ডিয়ান পিপলস থিয়েটার অ্যাসোসিয়েশন আইপিটিএ দেখুন)" মা ভূমি "তে তাঁর মঞ্চাভিনয় দেখেছিলেন এবং ১৯৫২ সালে তাঁর "পুত্তিল্লু" ছবিতে অভিনয়ের প্রস্তাব দিয়েছিলেন।
তিনি তেলুগু এবং দক্ষিণ ভারতের অন্যান্য ভাষায় ১৯৮ টি ছবিতে অভিনয় করেছিলেন। তিনি হিন্দি ছবিতেও অভিনয় করেছিলেন, "মিলন" (১৯৬৭) চলচ্চিত্রে অভিনয় করে ফিল্মফেয়ার সেরা সহ অভিনেত্রী পুরস্কার জিতেছিলেন। এই ছবিটি ছিল আসল তেলুগু চলচ্চিত্র "মুগা মানসুলু" (১৯৬৪)র পুনর্নিমান এবং হিন্দিতে তিনি তাঁর সেই ভূমিকারই পুনরাভিনয় করছিলেন।
তিনি তেলুগু শিল্পী সমিতি প্রতিষ্ঠা করেছেন এবং গত ২৫ বছর ধরে এর মাধ্যমে সমাজসেবা করছেন।
তিনি ১৯৮০ এর দশকে কংগ্রেস পার্টিতে যোগ দিয়েছিলেন এবং ১৯৮৯ সালে লোকসভা নির্বাচনে রাজামুন্দ্রি নির্বাচনী অঞ্চল থেকে নির্বাচিত হয়েছিলেন। এরপরে তিনি রাজনীতি থেকে অবসর গ্রহণ করেছিলেন তবে সংক্ষিপ্তভাবে ১৯৯০ এর দশকে বিজেপি এর পক্ষে প্রচার চালিয়েছিলেন।
তিনি ১৯৬৫ সালে ওসমানিয়া বিশ্ববিদ্যালয়ের এর প্রাণিবিদ্যা বিভাগের অধ্যাপক জুলুরী রমনা রাওকে বিবাহ করেছিলেন। ১০ই নভেম্বর ২০১৪ সালে হৃদযন্ত্রে বৈকল্যের কারণে তিনি ৮৬ বছর বয়সে মারা যান। তাঁদের একটি পুত্র, বংশীকৃষ্ণ জুলুরী এবং একটি কন্যা শ্রাবন্তী। তাঁরা ভারতের তেলেঙ্গানার হায়দ্রাবাদে বাস করেন।
আবদুর রহমান ফকির

মাওলানা আবদুর রহমান ফকির বাংলাদেশের বগুড়া জেলার রাজনীতিবিদ বগুড়া-৬ আসনের সাবেক সংসদ সদস্য।
মাওলানা আব্দুর রহমান ফকির ১৯১৯ সালের ৯ অক্টোবর বগুড়া জেলার সদর থানার চকভালী গ্রামে সম্ভান্ত্র পরিবারে জন্মগ্রহণ করেন।
আবদুর রহমান ফকির ১৯৭৯ সালে বগুড়া জেলা বাংলাদেশ জামায়াতে ইসলামীর আমীর ছিলেন। তিনি ১৯৮৬ সালের তৃতীয় জাতীয় সংসদ নির্বাচনে বগুড়া-৬ আসন থেকে জামায়াতে ইসলামীর মনোনয়নে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় নির্বাচনে তিনি বগুড়া-৪ আসন থেকে প্রার্থী হয়ে পরাজিত হন।
আবদুর রহমান ফকির বিভিন্ন বিষয়ে গ্রন্থ রচনা করেন। তার উল্লেখযোগ্য গ্রন্থের মধ্যে রয়েছে:
আবদুর রহমান ফকির ২০০৮ সালের ০৮'ই ডিসেম্বর মৃত্যুবরণ করেন।
পূজা বেদী

পূজা বেদী (জন্ম: ১১ মে ১৯৭০) হলেন একজন প্রাক্তন বলিউড অভিনেত্রী, টেলিভিশন টক শো উপস্থাপক এবং সংবাদপত্রের কলাম লেখক। তিনি অভিনেতা কবীর বেদী এবং প্রয়াত প্রতিমা বেদীর কন্যা। তিনি ২০১১ সালে, কালার্সে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৫ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ১০ম স্থান অধিকার করেছিলেন।
পূজা বেদী বোম্বাইতে (বর্তমান মুম্বই) প্রয়াত ভারতীয় ধ্রুপদী নৃত্যশিল্পী প্রতিমা বেদী এবং চলচ্চিত্র তারকা কবির বেদীর ঘরে জন্মগ্রহণ করেছিলেন। তাঁর ভাষ্যমতে তিনি বোহেমীয় প্রগতিশীল শৈল্পিক পরিবেশে তাঁর শৈশব অতিবাহিত করেছেন। তিনি তাঁর প্রাথমিক শিক্ষা বোম্বের বেসেন্ট মন্টেসরি এবং পরবর্তীতে হিমাচল প্রদেশের সানাওয়ারের লরেন্স স্কুল হতে সম্পন্ন করেছেন।
১৯৯১ থেকে ১৯৯৫ সাল পর্যন্ত পূজা বেদী হিন্দি চলচ্চিত্র এবং বিজ্ঞাপনে কাজ করেছেন। কামসূত্র কনডমের একটি বিজ্ঞাপনে উপস্থিত হওয়ার জন্য তিনি অধিক পরিচিতি লাভ করেছিলেন। অন্য উদ্দেশ্য থাকলেও মূলত এইডস বিষয়ে সচেতনতা সৃষ্টি করার জন্য এই বিজ্ঞাপনটি করা হয়েছিল।
তিনি "ক্যারি অন পাপা", "ওয়াও হোয়াট এ গার্ল" এবং বাংলায় "যাত্রা" র মতো টেলিভিশন ধারাবাহিকে অভিনয় করেছিলেন।
তিনি জগ মুন্ধরার চলচ্চিত্র "বিষকন্যায়" (১৯৯১) অভিনয়ের মধ্য দিয়ে চলচ্চিত্র জগতে আত্মপ্রকাশ করেছিলেন। ১৯৯২ সালে, তিনি "জো জিতা ওয়াহি সিকান্দার" নামক চলচ্চিত্রে আমির খানের সাথে অভিনয় করেছিলেন। তাঁর অভিনীত অন্যান্য চলচ্চিত্র হচ্ছে: "লুটেরে" (১৯৯৩) এবং "আতঙ্ক হি আতঙ্ক" (১৯৯৫)।
২০০০ সালে, তিনি তাঁর মা প্রতিমা বেদীর স্মৃতি স্মরণিকা "টাইমপাস" (পেঙ্গুইন বুকস, ভারত) সংকলন এবং সম্পাদনা করেছিলেন। তিনি "দ্য টাইমস অব ইন্ডিয়া", "হিন্দুস্তান টাইমস" এবং "মিড ডে"-র মতো জনপ্রিয় সংবাদপত্রের কলামিস্ট ছিলেন এবং "ল'ফিসিল", "ফেমিনা" এবং "দ্য উইক" সহ অসংখ্য প্রকাশনা নিয়ে নিবন্ধ লিখেছেন। ২০০০ সালে, তিনি অমিতাভ বচ্চনের সাথে একটি জনসাধারণমূলক প্রচারণা শুরু করেছিলেন।
২০০৫ সালে, পূজা বেদী হানিফ হিলালের "নাচ বলিয়ে"তে অংশগ্রহণ করেছিলেন। ২০০৬ সালে, বেদী জনপ্রিয় নৃত্যবিষয়ক টেলিভিশন অনুষ্ঠান "ঝলক দিখলা যা"র তৃতীয় আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৭ম স্থান অধিকার করেছেন। অতঃপর ২০০৮ সালে, তিনি একজন প্রতিযোগী হিসেবে অংশগ্রহণ করেছিলেন; যেখানে তিনি ৫ম স্থান অধিকার করেছিলেন। ২০১১ সালে, কালার্সে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৫ম আসরে একজন প্রতিযোগী হিসেবে অংশগ্রহণ করেছিলেন; যেখান থেকে তিনি ৫৬তম দিনে নির্গত হয়ে ১০ম স্থান অধিকার করেছিলেন।
মনদীপ বেভলি

মনদীপ বেভলি হলেন ভারতীয় দক্ষিণ এশীয় মিডিয়া মার্কেটের একজন বিখ্যাত পরিবেশক এবং সংবাদ উপস্থাপক। তিনি ইংরেজি ভাষায় রাত্রের সংবাদ, বিনোদন সম্প্রচার, বলিউড ফিল্ম প্রোডাকশন, গেম অনুষ্ঠান এবং টেলিভিশন সিরিজের জন্য অধিক পরিচিত।
তিনি এপর্যন্ত ১৬ বছর ধরে তাঁর পেশায় কর্মরত রয়েছেন। ৯০-এর দশকের মাঝামাঝি সময়ে, তিনি অভিনয় শিল্পের শীর্ষস্থানীয় অভিনয়শিল্পী, রাজনৈতিক ব্যক্তিত্ব এবং জনপ্রিয় ও ঐতিহ্যবাহী সঙ্গীত পেশাদারদের সাথে একত্রিত হয়ে আন্তর্জাতিকভাবে কাজ করেছেন। ১৯৯০-এর দশকের মধ্যভাগ থেকে টেলিভিশন এবং চলচ্চিত্র জগতের উত্থানের ফলে মনদীপ বেভলি কয়েক মিলিয়ন দর্শকের কাছে জনপ্রিয় হয়ে উঠেছিলেন।
একজন স্বনিযুক্ত পেশাদার মনদীপ তার নিজের প্রকল্প সুরক্ষিত করার জন্য কঠোর পরিশ্রম করে তাঁর কর্ম জীবন শুরু করেছিলেন। আন্তর্জাতিকভাবে টেলিভিশনের জন্য তোলা ভ্রমণ বিবরণ, সংস্কৃতি এবং খাদ্যবিষয়ক অনুষ্ঠানে তিনি উপস্থাপনা করেছেন। গেম অনুষ্ঠান উপস্থাপন করার পাশাপাশি একটি বলিউড ফিচার ফিল্মে তাঁকে দেখা গেছে। অতঃপর তিনি ইন্ডিয়া টুডে মিডিয়া গ্রুপের জন্য "এন্টারটেইনমেন্ট কোয়ার্টার", "গ্র্যান্ডস্ট্যান্ড", "হেড স্টার্ট"এর মতো বেশ কয়েকটি আন্তর্জাতিকভাবে প্রচারিত প্রাইম টাইম অনুষ্ঠানে উপস্থাপনার দায়িত্ব পালন করেছেন। মুম্মার কাদ্দাফি, অমিতাভ বচ্চন থেকে শুরু করে সালমান খান ও প্রিয়াঙ্কা চোপড়ার মতো অভিনয়শিল্পীদের অভিনয় জগতের অভিজ্ঞতা বিষয়ে তিনি বেশ কিছু উল্লেখযোগ্য ব্যক্তির সাক্ষাৎকার গ্রহণ করেছেন। তিনি অভিনেত্রী হিসাবে তাঁর নৈপুণ্য অর্জন করতে অভিনয় শিল্পে পেশাদার অভিজ্ঞতা এবং শিক্ষার জন্য লস অ্যাঞ্জেলেসে চলে গিয়েছিলেন। তিনি অভিনয়ের জন্য অভিনয় ক্লাসে অংশ নিয়েছিলেন এবং অভিনয়ের আত্ম-উপলব্ধি কৌশল রপ্ত করেছেন।
তিনি ২০১১ সালে, কালার্সে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৫ম আসরে একজন প্রতিযোগী হিসেবে অংশগ্রহণ করেছিলেন। সেখানে তিনি ১৩তম স্থান অধিকার করেছিলেন। তিনি বেশ কিছু সরাসরি অনুষ্ঠান উপস্থাপনা করেছেন এবং তাঁর এই ভিন্ন ধরনের অনুষ্ঠানে অংশগ্রহণ তাঁকে বিভিন্ন চ্যানেল হতে কাজ পেতে সহায়তা করেছিল। তিনি অনেক সরাসরি অনুষ্ঠান উপস্থাপনার পাশাপাশি এর নেপথ্যেও কাজ করেছেন। যার মধ্যে অসওয়াল গ্রুপের "মিস্টার মোন্টে কার্লো" অন্যতম। এছাড়াও তিনি ডিডি মেট্রোতে প্রচারিত"খবরেঁ বলিউড কি" নামক অনুষ্ঠানটি উপস্থাপনা করেছেন।
"হেডলাইন" নামক অনুষ্ঠানে তাঁর সহকর্মীদের মধ্যে অবন্তিকা, নিদা খান অন্যতম ছিলেন। মনদীপের খুবই ভালো কৌতুকরসবোধ আছে এবং দর্শকদের বিনোদন দিতে তাৎক্ষণিক কৌতুক এবং রসিকতা পরিবেশন করে তিনি তাঁর অনুষ্ঠানকে আরও আকর্ষণীয় করে তোলেন। মনদীপ ওরফে ম্যান্ডি (তাঁর ডাক নাম) বলিউডের গুজব, পরচর্চা ইত্যাদি সম্পর্কিত অনুষ্ঠান উপস্থাপনায় বিশেষজ্ঞ, যদিও মাঝে মাঝে তিনি মূল সংবাদ বিভাগে কাজ করেছেন।
কুষ্টিয়া জেলার ইউনিয়ন পরিষদসমূহ

কুষ্টিয়া জেলার ইউনিয়ন পরিষদসমূহ হচ্ছে বাংলাদেশের দক্ষিণ-পশ্চিমাঞ্চলের বৃহত্তর খুলনা বিভাগের কুষ্টিয়া জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। কুষ্টিয়া জেলায় ৬ টি উপজেলা, ৬৭টি ইউনিয়ন পরিষদ, ৭১০টি মৌজা ও ৯৭৯টি গ্রামে রয়েছে। নিম্নে বিস্তারিত তালিকা উল্লেখ করা হল:
কুমারখালী উপজেলায় ১১টি ইউনিয়ন রয়েছে
কুষ্টিয়া সদর উপজেলায় ১৩টি ইউনিয়ন রয়েছে।
খোকসা উপজেলায় ৯টি ইউনিয়ন রয়েছে।
দৌলতপুর উপজেলায় ১৪টি ইউনিয়ন রয়েছে।
ভেড়ামারা উপজেলায় ৬টি ইউনিয়ন রয়েছে।
মিরপুর উপজেলায় ১৩টি ইউনিয়ন পরিষদ রয়েছে।
লাকসাম–নোয়াখালী রেলপথ

লাকসাম–নোয়াখালী রেলপথ হচ্ছে বাংলাদেশের একটি মিটার-গেজ রেলপথ যা পূর্বাঞ্চল রেলওয়ে কর্তৃক পরিচালিত ও রক্ষণাবেক্ষণ করা হয়।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম–নোয়াখালী শাখা রেলপথ চালু হয়। ১৯০৫ সালে এই পথটি সরকার কিনে নেয় এবং ১৯০৬ সালের ১লা জানুয়ারি আসাম বেঙ্গল রেলওয়ের সঙ্গে একীভূত করে দেয়।
হরিদাস দত্ত

হরিদাস দত্ত (১ নভেম্বর ১৮৯০ - ২৯ ফেব্রুয়ারি ১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। রডা কোম্পানির অস্ত্রলুণ্ঠনে তিনি প্রত্যক্ষভাবে জড়িত ছিলেন।
হরিদাস দত্ত ১ নভেম্বর ১৮৯০ সালে ব্রিটিশ ভারতের ঢাকা জেলায় জন্মগ্রহণ করেন। প্রবীণ বাঙালি বিপ্লবী হেমচন্দ্র ঘোষের সংস্পর্শে এসে তিনি মুক্তি সংঘে যোগ দেন। ১৯১২ সালে হরিদাস দত্ত এবং খগেন্দ্রনাথ দাস জগৎদলের নিকটে আলেকজান্ডার জুট মিলে শ্রমিক হিসাবে প্রবেশ করেছিলেন এবং সেখানে নিষ্ঠুর ব্রিটিশ ইঞ্জিনিয়ারকে হত্যার জন্য তিন মাস সেখানে কাজ করেছিলেন। তবে তারা ব্যর্থ হয়ে সেখান থেকে পালিয়ে যায়।
১৯১৪ সনের ২৬ আগস্ট বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। খিদিরপুর বন্দর এলাকায় এই অভিনব অস্ত্র অপহরণে তার অন্যতম সাথী ছিলেন বেঙ্গল ভলেন্টিয়ার্সের আরেক বিপ্লবী শ্রীশ পাল। শ্রীশ মিত্র বিপ্লবী দলের জন্য চাকুরির মায়া ত্যাগ করে ফেরার হন। এই পিস্তল ও কার্তুজ বিভিন্ন স্থানে সরিয়ে ফেলা হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত, শ্রীশচন্দ্র পাল গাড়োয়ান সেজে গরুর গাড়িতে করে পিস্তল ও কার্তুজ কলকাতা বন্দর থেকে মলঙ্গা লেনের অতুল কৃষ্ণ ঘোষের বাড়িতে নিয়ে যান। হরিদাস দত্তকে ১১ অক্টোবর ১৯১৪ সালে গ্রেপ্তার করা হয় এবং ৪ বছর কারাদন্ডে বন্দী হরিদাস দত্তকে প্রেসিডেন্সি জেলের জনমানবহীন কারাগারে বন্দী জীবন কাটাতে হয়, পরে হাজারিবাগ কেন্দ্রীয় কারাগারে স্থানান্তরিত করা হয়। প্রথম বিশ্বযুদ্ধের সমাপ্তির পরে তিনি মুক্তি পেয়েছিলেন এবং ১৯৩০ থেকে ১৯৩৪ সালের মধ্যে ঢাকা, কুমিল্লা, মেদিনীপুর ও কলকাতায় বেঙ্গল ভলেন্টিয়ার্স গ্রুপের বিপ্লবী কর্মকাণ্ডে মুখ্য ভূমিকা গ্রহণ করেছিলেন। পুলিশের ইনপেক্টর জেনারেল মিঃ লোম্যানকে হত্যার পর তিনি বিনয় বসুকে আশ্রয় দিয়েছিলেন। হরিদাস দত্ত বেঙ্গল ভলেন্টিয়ার্সদের কাছে মেজদা নামে জনপ্রিয় এবং পরিচিত ছিলেন। বিনয়, বাদল এবং দীনেশের রাইটার্স বিল্ডিং আক্রমণে তিনি জড়িত ছিলেন।
জনা বেইলি

জনা বেইলি (১১ সেপ্টেম্বর ১৭৬২ - ২৩ ফেব্রুয়ারি ১৮৫১) স্কটিশ কবি ও নাট্যকার ছিলেন। তিনি "প্লেস অন প্যাশনস" (তিন খণ্ড, ১৭৯৮-১৮১২) এবং "পলাতক ভার্সেস" (১৮৪০) এর মতো কাজের জন্য পরিচিত । তিনি নৈতিক দর্শনের প্রতি তার আগ্রহ দেখান। তিনি তাঁর জীবদ্দশায় প্রশংসিত হয়েছেন এবং হ্যাম্পস্টেডে থাকাকালীন আনা বারবাউল্ড, লুসি আইকিন এবং ওয়াল্টার স্কটের মতো সাহিত্য সমসাময়িকদের সাথে যুক্ত ছিলেন। তিনি ৮৮ বছর বয়সে যান। 
বেইলির জন্ম ১১ সেপ্টেম্বর ১৭৬২ সালে। তাঁর মা ডরোথিয়া হান্টার (সি.১৭২১-১৮০৬) একজন স্কটিশ চিকিৎসক এবং শারীরিক বিশেষজ্ঞ উইলিয়াম। জন হান্টারের নামে তার এক বোন ছিলেন। তার বাবা রেভ. জেমস বেলি (সি.১৭২২-১৭৭৮) ছিলেন একজন প্রেসবিটারিয়ান মন্ত্রী এবং শেষ দুই বছরে গ্লাসগো বিশ্ববিদ্যালয়ের ডিভিনিটির অধ্যাপক ছিলেন। তার খালা অ্যান হোম হান্টার ছিলেন কবি। 
বেইলিরা ছিলেন একজন প্রাচীন স্কটিশ পরিবার যা স্কটিশ দেশপ্রেমিক স্যার উইলিয়াম ওয়ালেসের বংশধর দাবি করা হয়েছিল। তবে ওয়ালেসের কোনও সন্তান হয়েছে বলে জানা যায় না। তাঁর যমজ বোন শিশু হিসাবে নামহীন অবস্থায় মারা যান। তার জীবন অবস্থায় তাঁর একমাত্র জীবিত বোন অ্যাগনেস (১৭৬০–১৮৬১) এবং তাঁর বড় ভাই ম্যাথু বেলি লন্ডনের চিকিৎসক ছিলেন। বেইলির নিজের পোনি ছিল এবং সেখানে যে গল্পগুলির প্রতি তার আগ্রহ সেই নির্মিত নাটক এবং তিনি যে গল্পগুলি বলেছিলেন তা প্রদর্শিত হয়েছে। বাড়ি থেকে তাকে কঠোরভাবে এগুলো করা থেকে নিরুৎসাহিত করা হয়েছিল । তাকে থিয়েটারে যেতে দেওয়া হয়নি। তিনি দেখেছিলেন একমাত্র নাটক এবং একটি পুতুল শো।
১৭৬৯ সালে তার পরিবার হ্যামিল্টনে চলে যায়। যেখানে তার বাবা কলেজিয়েট গির্জার জন্য নিযুক্ত হন। বেইলি দশ বছর বয়স পর্যন্ত পড়তে শিখেননি। একসয় তিনি পরিচিত গ্লাসগো বোর্ডিং স্কুলে পড়েন। সেখানে তিনি নাটক রচনা করেছিলেন এবং গণিত, সংগীত এবং শিল্পে তার দক্ষতা প্রদর্শন করেছিলেন। 
বেইলির বাবা ১৭৭৮ সালে মারা যান এবং তাদের আর্থিক অবস্থান খারাপ হয়ে যায়। তখন ম্যাথু বেলি অক্সফোর্ডের বলিওল কলেজে মেডিসিন পড়তে গিয়েছিলেন। তার চাচা ডঃ উইলিয়াম হান্টার মারা যাওয়ার এক বছর আগে এবং তার ভাইকে লন্ডনের একটি বাড়ি এবং তার সংগ্রহে ফেলে রাখা হয়েছিল।যা এখন গ্লাসগোয়ের হান্টেরিয়ান মিউজিয়াম এবং আর্ট গ্যালারী বিশ্ববিদ্যালয় । তার চাচী, অ্যান হান্টার ছিলেন একজন সোসাইটি হোস্টেস ও একজন কবি এবং বেইলির ব্লুস্টকিংস ফ্যানি বার্নি, এলিজাবেথ কার্টার এবং এলিজাবেথ মন্টাগুর সাথে পরিচয় হয়েছিল । তিনি কর্নিলি, র্যাকিন, মোলিয়ের, ভোল্টায়ার এবং শেক্সপিয়র নিয়ে পড়াশোনা করেছেন এবং ১৭৯১ সালে বিবাহিত হওয়া অবধি ভাইয়ের পরিবার চালানোর জন্য নাটক ও কবিতা লিখতে শুরু করেছিলেন।
ভামা

রেখিতা আর. কুরুপ (তাঁর মঞ্চের নাম ভামা দ্বারা সুপরিচিত) হলেন একজন ভারতীয় চলচ্চিত্র অভিনেত্রী, যিনি মূলত মালয়ালম এবং কন্নড় ভাষার চলচ্চিত্রে অভিনয় করে থাকেন। ২০০৭ সালে এ কে লোহিতাদাস পরিচালিত "নিবেদ্যম" নামক চলচ্চিত্রে অভিনয়ের মধ্যে দিয়ে তিনি চলচ্চিত্র জগতে প্রবেশ করেন। এক দশকেরও বেশি সময় ধরে চলমান তাঁর কর্মজীবনে তিনি ৪০টিরও বেশি চলচ্চিত্রে অভিনয় করেছেন।
ভামা রাজেন্দ্রন কুরুপ ও শৈলজার কনিষ্ঠ কন্যা। তাঁর দুই বড় বোন রয়েছে: রেশ্মিতা আর. কুরুপ এবং রেঞ্জিতা আর. কুরুপ। তিনি সেন্ট মেরি উচ্চ মাধ্যমিক বিদ্যালয় এবং মানারকাডের ইনফ্যান্ট জেসাস স্কুল থেকে তাঁর স্কুল জীবনের পড়াশোনা সম্পন্ন করেছেন। তিনি মুক্ত বিশ্ববিদ্যালয় থেকে সমাজবিজ্ঞান বিভাগে স্নাতকোত্তর সম্পন্ন করেছেন।
২০২০ সালে, একজন ব্যবসায়ী এবং চেন্নিথালার বাসিন্দা অরুণ জগদীশের সাথে ভামা বিবাহ বন্ধনে আবদ্ধ হয়েছেন। ভামার স্বামীর পরিবার কেরলের কোচির স্থায়ী বাসিন্দা। এই দম্পতি ২০২০ সালের জানুয়ারি মাসে কোট্টায়মের উইন্ডসর ক্যাসেল হোটেলে আয়োজিত একটি অনুষ্ঠানে বিবাহ বন্ধনে আবদ্ধ হয়েছেন; যেখানে মম্মুট্টী, সুরেশ গোপী, মিয়া জর্জ, বিনু মোহন, আবু সেলিমের মতো মালয়ালম চলচ্চিত্রের বিশিষ্ট ব্যক্তিবর্গ উপস্থিত ছিলেন।
চলচ্চিত্র জগতে প্রবেশের পূর্বে তিনি সূর্য টিভিতে "থালি" নামক একটি অনুষ্ঠানের উপস্থাপক ছিলেন। তিনি খ্রিস্টানদের ভক্তিমূলক অ্যালবামেও অভিনয় করেছেন। পরিচালক লোহিতদাস (যাঁকে তিনি তার মেন্টর / গুরু হিসাবে বিবেচনা করেন) তাঁকে তাঁর প্রথম চলচ্চিত্র "নিবেদ্যমে" অভিনয়ের সুযোগ দেন। তাঁর দ্বিতীয় চলচ্চিত্র হচ্ছে হারীন্দ্রন অরু নিশালঙ্কান পরিচালিত "বিনয়ন"; যেখানে তিনি মানিকত্তনের বিপরীতে অভিনয় করার সুযোগ পেয়েছিলেন। তিনি জনি অ্যান্টনি পরিচালিত "সার্কেলে" বিনীত শ্রীনিবাসনের সাথে জুটি বেঁধেছিলেন।
ভামা বলেছিলেন যে, ২০১১ সাল পর্যন্ত তিনি মালয়ালম চলচ্চিত্রে একই ধরনের চরিত্রে অভিনয় করে আসছিলেন। যখন থেকে তিনি কন্নড় চলচ্চিত্রের প্রস্তাব গ্রহণ শুরু করেছিলেন তখন থেকে তিনি মালয়ালম চলচ্চিত্রে নতুন এবং আকর্ষণীয় চরিত্র পেতে শুরু করেছিলেন। তিনি সোহানলালের কাধাভীড়ু নামক চলচ্চিত্রে অভিনয় করেছিলেন, যেখানে তিনি এম টি বাসুদেবন নায়ারের নায়িকা চরিত্রে অভিনয় করেছিলেন। উক্ত চলচ্চিত্রে তাঁর চরিত্রটি ছিল একটি আধুনিক মেয়ের, যিনি একজন মিডিয়া ব্যক্তিত্ব এবং স্মার্ট। ২০১৪ সালে, তাঁর পাঁচটি মালয়ালম চলচ্চিত্র মুক্তি পেয়েছিল। তিনি রাকেশ গোপানের "১০০ ডিগ্রি সেলসিয়াসে" নামক চলচ্চিত্র একজন খ্রিস্টান গৃহিণী চরিত্রে এবং বিনোদ মানকারের "ওটামেন্দারামে" ১৫ বছরের মায়ের চরিত্রে অভিনয় করেছেন। ২০১৪ সালে মুক্তিপ্রাপ্ত তাঁর একমাত্র অ-মালয়ালম চলচ্চিত্রে তিনি গণিতবিদ শ্রীনিবাস রামানুজনের স্ত্রী জানকিয়ামল চরিত্রে অভিনয় করেছিলেন; উক্ত চলচ্চিত্রটি গণিতবিদ শ্রীনিবাস রামানুজন অবলম্বনে নির্মিত তামিল-ইংরেজি চলচ্চিত্র।
শিরীন ভান

শিরীন ভান (জন্ম: ২০ আগস্ট ১৯৭৬) হলেন একজন ভারতীয় সাংবাদিক এবং সংবাদ উপস্থাপক। সিএনবিসি টিভি ১৮-এর ব্যবস্থাপনা সম্পাদক। উদয়ন মুখোপাধ্যায়ের প্রস্থান করার সিদ্ধান্ত নেওয়ার পরে শিরীন সিএনবিসি টিভি ১৮-এর ব্যবস্থাপনা সম্পাদকের দায়িত্ব গ্রহণ করেছিলেন।
শিরীন এক কাশ্মীরি হিন্দু পরিবারে ১৯৭৬ সালের ২০শে আগস্ট তারিখে জন্মগ্রহণ করেছেন। তিনি কাশ্মীরের কেন্দ্রীয় বিদ্যালয় এবং নতুন দিল্লির লোধি রোডের এয়ার ফোর্স বাল ভারতী স্কুল (এ.এফ.বি.বি.এস) থেকে তাঁর স্কুলের পড়াশোনা সম্পন্ন করেছেন। শিরীন নতুন দিল্লির সেন্ট স্টিফেন কলেজ থেকে দর্শনশাস্ত্র বিভাগ হতে ডিগ্রি এবং পুনে বিশ্ববিদ্যালয় থেকে যোগাযোগ স্টাডিজ বিভাগ হতে স্নাতকোত্তর সম্পন্ন করেছেন; সেখানে চলচ্চিত্র এবং টেলিভিশন তাঁর বিশেষত্বের একটি ক্ষেত্র ছিল।
কর্মক্ষেত্রে শিরীন ভানের ১৫ বছরের অভিজ্ঞতা রয়েছে; এই সময়কালে তিনি ১৪টি কর্পোরেট, নীতি সম্পর্কিত সংবাদ এবং অনুষ্ঠান পরিচালনার কাজ করেছেন। তিনি তাঁর প্রযোজনা ঘর ইনফোটেইনমেন্ট টেলিভিশনে করণ থাপারের জন্য সংবাদ গবেষক হিসাবে কাজ করেছেন। তিনি ইউটিভি নিউজ এবং কারেন্ট অ্যাফেয়ার্স বিভাগে যোগ দিয়েছিলেন, এবং একই সাথে স্টার টিভির জন্য "উই দ্য পিপল" এবং সনি সাবের জন্য "লাইন অফ ফায়ার" এর মতো অনুষ্ঠান প্রযোজনা করেছেন। তিনি ২০০০ সালের ডিসেম্বর মাসে সিএনবিসি টিভি ১৮-এ তে যোগ দিয়েছিলেন। সাম্প্রতিক সময়ে ভারতীয় অর্থনৈতিক দৃশ্যকে নতুনভাবে সংজ্ঞায়িত করার জন্য তিনি বেশ কয়েকটি গোপন সংবাদ কাহিনী প্রকাশের জন্য দায়বদ্ধ ছিলেন। তিনি তাঁর কাজের জন্য দেশ এবং বিদেশ উভয় ক্ষেত্রে ব্যবসা এবং রাজনীতির বৃহত্তম ব্যক্তিবর্গের সাক্ষাৎকার নিয়েছেন। শিরীন "ইয়াং তুর্কস"এর উপস্থাপক ও সম্পাদক হিসেবেও কাজ করেছেন, যা ব্যবসায়ী উদ্যোক্তাদের উপর নির্মিত ভারতের অন্যতম দীর্ঘতম অনুষ্ঠান। এটি একটি বিভাগ যা বিগত ১৩ বছরে ব্যবসায়িক সংবাদভিত্তিক অনুষ্ঠান সাফল্যের সাথে প্রচারের মাধ্যমে অন্য এক পর্যায়ে চলে গিয়েছে। তিনি "ওভারড্রাইভ" নামে একটি অনুষ্ঠানের উপস্থাপনা দায়িত্ব পালন করেছেন, যা টানা তিন বছর ধরে "সেরা অটো অনুষ্ঠান"-এর জন্য নিউজ টেলিভিশন পুরস্কার লাভ করছে।
শিরীন ভান তাঁর কর্মজীবনে "ইয়াং তুর্কস, ইন্ডিয়া বিজনেস আওয়ার", "দ্য নেশনস বিজনেস" এবং "পাওয়ার তুর্কসের" মতো বেশ কয়েকটি জনপ্রিয় অনুষ্ঠানের উপস্থাপনা এবং প্রযোজনা কাজ করেছেন। তিনি ম্যানেজিং ইন্ডিয়া ব্রেইনস্টর্ম এবং সিএনবিসি ইন্ডাস্ট্রির ভেক্টরের মতো সিএনবিসি টিভি ১৮-এর প্রধান প্রধান অনুষ্ঠানের উপস্থাপনার দায়িত্ব পালন করেন।
আক্কেলপুর এফ.ইউ. মডেল পাইলট উচ্চ বিদ্যালয়

আক্কেলপুর সরকারী এফ ইউ পাইলট উচ্চ বিদ্যালয়, জয়পুরহাট জেলার আক্কেলপুর উপজেলার একমাত্র সরকারি হাইস্কুল।
এটি আক্কেলপুর পৌরসভাতে ও আক্কেলপুর রেলওয়ে স্টেশনের পূর্ব পাশে অবস্থিত।
এই বিদ্যালয়টি ১৯৪৮ সালে প্রতিষ্ঠিত হয়। ১৯৪৮ সালে তুলশীগঙ্গা নদীর উত্তর পূর্ব তীরে সোনামুখী ছিল তখন রমরমা বন্দর। সাপ্তাহিক হাট বসতো রোববার, শোনা যায় শনিবার দুপুরের পরপরই হাট লেগে যেতো। বিভিন্ন এলাকার হাটুরেদের আনাগোনায় ভারী হয়ে ওঠতো গঞ্জের বাতাস।
বিখ্যাত নদীবন্দর খ্যাত এই সোনামুখীতে ১৯০৪ সালে মাইনর ইংলিশ স্কুল প্রতিষ্ঠা লাভ করে।১৯১৬ সালে সেটি কলকাতা বিশ্ববিদ্যালয়ের স্বীকৃতপ্রাপ্ত হয়ে হাইস্কুলে রুপান্তরিত হয়। তৎকালীন সময়ে বর্তমান জয়পুরহাট জেলার মধ্যে সোনামুখী উচ্চ বিদ্যালয়,কালাই এম,ইউ উচ্চ বিদ্যালয় এবং খঞ্জনপুর উচ্চ বিদ্যালয় ছাড়া অার কোন স্কুল ছিল না।বর্তমানে আক্কেলপুর বাজার যে স্থানে অবস্থিত অর্থাত সোনামুখী থেকে তুলসীগঙ্গা নদীর দক্ষিণ পশ্চিম পাড়ে আক্কেলপুরে তখন পর্যন্ত কোন বিদ্যালয় ছিল না। কিংবা বিদ্যালয় স্থাপন করার কথাও কেউ ভাবছিল না। ১৯১৯ সালের জানুয়ারী মাসে স্থানীয় মাড়োয়ারী ঘিষা মোর, ভীমরাজ আগরওয়ালা, , মোহনলাল আগরওয়ালা,আক্কেলপুর উপজেলার প্রথম গ্রাজুয়েট পারসন কানপুর গ্রামের কৃতিসন্তান,পরবর্তীতে খঞ্জনপুর হাইস্কুলের প্রধান শিক্ষক খান সাহেব জসীর উদ্দিন সাহেব সহ প্রমুখ শিক্ষানবিশ ব্যক্তিবর্গএখানে একটি হাইস্কুল স্থাপনের প্রয়োজনীয়তা অনুভব করেন । কিন্তু স্থানাভাবে তাদের সে চিন্তা কার্যকর হচ্ছিল না।সেসময় বর্তমানে যেখানে আদর্শ ক্লাব অবস্থিত সেখানে স্থানীয় মাড়োয়ারি ব্যাবসায়ীদের একটি ধর্মশালা ছিল। এই ধর্মশালাতে হঠাৎ একদিন মাড়োয়ারী ব্যবসায়ীদের সহায়তায় তাদের আটচালা ঘরে শুরু হয় প্রথম থেকে ষষ্ঠ শ্রেণী পর্যন্ত পাঠদানকার্য।এলাকার লোকজন এটাকে হিন্দু স্কুল বা মাড়োয়ারি স্কুল বলত। কারণ, এতে হিন্দুদের জন্য সংস্কৃত ভাষা এবং হিন্দু ধর্মের রীতিনীতি ও পুরোদমে শিক্ষা দেয়া হতো। এই স্কুলের প্রধান শিক্ষক ছিলেন বাবু সতীশচন্দ্র রায়।এখানেই স্কুল চলতে থাকে। এদিকে এখানে হাই স্কুলপ্রতিষ্ঠা করার প্রচেষ্টা শুরু হলে তখন অনেকে এর বিরোধীতা করে বলেন যে, নদীর ওপারেই সোনামুখী উচ্চ বিদ্যালয়,যারা পড়বে ওখানে গিয়েই পড়বে। অযথা জায়গা জমি নষ্ঠ করে স্কুল তৈরির কোন প্রয়োজন নেই।এছাড়া সোনামুখী ছিল তখন প্রসিদ্ধ বন্দর।আক্কেলপুরে তখন এক রেলস্টেশন ছাড়া কিছু ছিল না।একটা হাট ছিল যেটা বসতো বর্তমান থানা ভবনের পুর্বে বর্তমান মন্তাজ সরদারের বাড়ির কাছে।আক্কেলপুর এর মাড়োয়ারী ব্যবসায়ীরা ও তখন সোনামুখীতে থাকতেন।এভাবে বিদ্যালয় স্থাপনে কালক্ষেপণ হতে থাকে।১৯৪৮ সালে বর্তমান স্থানে হাই স্কুল গঠন করা হয়। উক্ত স্থানে বিদ্যালয়ের জন্য জমি দান করেন আক্কেলপুর উপজেলার রুকিন্দীপুর ইউনিয়নের পশ্চিম আওয়ালগাড়ী(কুলাপাড়া)গ্রামের বাসিন্দা এবং অত্র এলাকার তৎকলীন সময়ের বিশিষ্ট পাট ব্যাবসায়ী জনাব ফজর উদ্দীন। তিনি তার ব্যাবসার মাধ্যমে প্রচুর অর্থবিত্তের মালিক হোন।কেউ যখন বিদ্যালয় স্থাপনের জন্য জমি দাতা খুজে পাচ্ছিলেন না ঠিক তখনি তিনি এগিয়ে আসেন। বিদ্যালয় প্রতিষ্ঠার জন্য দান করেন প্রয়োজনীয় পরিমাণ জমি। আক্কেলপুর এর বিশিষ্ট রাজনৈতিক ব্যক্তিত্ব জনাব মজিবর রহমান আক্কেলপুরী এই বিদ্যালয় প্রতিষ্ঠার জন্য যথেষ্ট ভুমিকা রাখেন। তাঁরই আহব্বানে এলাকাবাসী বিদ্যালয় নির্মাণে প্রয়োজনীয় অর্থ সাহায্য করেন।জমিদাতার নামে ১৯৪৮ সালে আক্কেলপুর ফজর উদ্দিন পাইলট হাই স্কুল প্রতিস্টা লাভ করে।প্রতিস্টার পর থেকে অত্র এলাকার শিক্ষার প্রসারে আক্কেলপুর এফ ইউ পাইলট হাই স্কুল গুরুত্বপূর্ণ ভূমিকা পালন করছে।
প্রভাস রায়

প্রভাস রায় (ইংরাজী: Pravas Roy ) (জন্ম- ১৪ এপ্রিল,১৯০৭ - মৃত্যু- ২৩ মে, ১৯৯১) স্বদেশী ও খিলাফত আন্দোলনে যুক্ত রাজনৈতিক ব্যক্তিত্ব ।
প্রভাস রায়ের জন্ম ১৯০৭ খ্রিস্টাব্দের ১৪ এপ্রিল (১ বৈশাখ ১৩১৪ বঙ্গাব্দ) পশ্চিমবঙ্গের দক্ষিণ ২৪ পরগণা জেলার বুড়ুলে। পিতার নাম সুরেন্দ্রনাথ রায়। স্কুলের পড়াশোনা বুড়ুল হাই স্কুলে। কৈশোরেই তিনি স্বদেশী আন্দোলন ও ঐতিহাসিক খিলাফত আন্দোলনের সঙ্গে যুক্ত হয়েছিলেন। স্কুলে ১৯২২ খ্রিস্টাব্দে তিনি শিক্ষক হিসেবে পেলেন চট্টগ্রাম যুব বিদ্রোহের অন্যতম সংগঠক মাস্টারদা সূর্য সেনের সহযোগী অনুরূপচন্দ্র সেনকে। তার সংস্পর্শে এসে বিপ্লবী আন্দোলনে সক্রিয় হয়ে ওঠেন। ১৯২৬ খ্রিস্টাব্দে অনুরূপচন্দ্র সেন গ্রেপ্তার হন এবং সেই সময় তার বিরুদ্ধেও গ্রেফতারি পরোয়ানা জারি হয়। কলকাতার বিদ্যাসাগর কলেজের ছাত্রাবস্থায় তিনি কলেজ থেকে গ্রেফতার এড়িয়ে পালিয়ে যান। ১৯২৯ খ্রিস্টাব্দে মাস্টারদা'র সঙ্গে তার পরিচয় হয় ।১৯৩০ খ্রিস্টাব্দে চট্টগ্রাম অস্ত্রাগার লুণ্ঠনের পরই তার বিরুদ্ধে গ্রেফতারি পরোয়ানা জারি হলে তিনি আত্মগোপন করে থাকলেও ১৯৩২ খ্রিস্টাব্দে ধরা পড়েন। কারাবাসের সময় ভবানী সেন, ধরণীধর গোস্বামী, আবদুল রেজ্জাক খাঁ প্রমুখের কাছে মার্কসবাদের শিক্ষা নেন।
১৯৩৭ খ্রিস্টাব্দে জেল হতে মুক্ত হয়ে শ্রমিক ও কৃষক আন্দোলন আত্মনিয়োগ করেন । ওই বছরই কমিউনিস্ট পার্টির সদস্যপদ পান। আবদুল মোমিন, নিত্যানন্দ চৌধুরী প্রমুখের সঙ্গে বিড়লাপুর, বজবজ, মেটিয়াবুরুজ চটকল, সূতাকল শ্রমিকদের আন্দোলন সংগঠিত করেন। পার্টির নির্দেশে ১৯৩৯ থেকে ১৯৪৫ খ্রিস্টাব্দ পর্যন্ত চব্বিশ পরগনা জেলা কংগ্রেস কমিটির সাধারণ সম্পাদকের দায়িত্ব পালন করেন । ১৯৪৫ খ্রিস্টাব্দে তিনি কংগ্রেস ছাড়েন এবং সেই বছরই কাকদ্বীপ, সন্দেশখালি প্রভৃতি স্থানে কৃষকদের ঐতিহাসিকতেভাগা আন্দোলনে নেতৃত্ব দেন। সহকর্মী হিসাবে কংসারী হালদারও ছিলেন। ১৯৪৮ খ্রিস্টাব্দে কমিউনিস্ট পার্টি বেআইনি ঘোষিত হলে তিনিও আত্মগোপন করেন; কিন্তু কিছুকাল পরই গ্রেপ্তার হন। ১৯৫১ খ্রিস্টাব্দে পার্টির উপর থেকে নিষেধাজ্ঞা প্রত্যাহৃত হলে তিনি ছাড়া পান। ১৯৬৪ খ্রিস্টাব্দে কমিউনিস্ট পার্টি বিভক্ত হলে তিনি সি.পি .আই.(এম)-এ যোগ দেন এবং চব্বিশ পরগনা জেলা কমিটির সম্পাদক নির্বাচিত হন । দলের পশ্চিমবঙ্গ রাজ্য কমিটির সদস্যও ছিলেন তিনি। ১৯৫২ থেকে ১৯৬২ খ্রিস্টাব্দ ব্যতিরেকে ১৯৮২ খ্রিস্টাব্দের সাধারণ নির্বাচন অবধি প্রতিটি নির্বাচনে জয়ী হয়ে পশ্চিমবঙ্গ বিধানসভার সদস্য হয়েছেন । প্রথম ও দ্বিতীয় যুক্তফ্রন্ট এবং প্রথমে ও দ্বিতীয় বামফ্রন্ট মন্ত্রীসভার সদস্য ছিলেন তিনি ।
প্রভাস রায় ৮৪ বৎসর বয়সে ইংরাজী ১৯৯১ খ্রিস্টাব্দের ২৩ শে মে (৭ জ্যেষ্ঠ ১৩৯৮ বঙ্গাব্দ) প্রয়াত হন। পশ্চিমবঙ্গের বামফ্রন্ট সরকার তার স্মৃতির উদ্দেশ্যে দক্ষিণ চব্বিশ পরগণার আমতলায় "প্রভাস রায় ইন্ডাস্ট্রিয়াল ট্রেনিং সেন্টার" স্থাপন করে ।
প্রিতম কুমার

প্রিতম কুমার (জন্ম ১২ নভেম্বর ২০০১) একজন বাংলাদেশী ক্রিকেটার। ২০১৯-২০ ঢাকা প্রিমিয়ার ডিভিশন ক্রিকেট লিগ প্রতিযোগিতায় ওল্ড ডিওএইচএস স্পোর্টস ক্লাবের হয়ে ১৫ মার্চ ২০২০ তারিখে লিস্ট এ ক্রিকেটে তার অভিষেক হয়। অভিষেক খেলায় প্রিতম ৩৬ বলে ৩৩ রান সংগ্রহ করে। লিস্ট এ অভিষেকর পূর্বে প্রিতম বাংলাদেশ অনূর্ধ্ব-১৭ ক্রিকেট দল ও বাংলাদেশ অনূর্ধ্ব-১৯ ক্রিকেট দল-এর হয়ে খেলেছেন।
খিলা রেলওয়ে স্টেশন

খিলা রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার মনোহরগঞ্জ উপজেলায় অবস্থিত একটি রেলওয়ে স্টেশন।
১৯০৩ সালে আসাম বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয় এবং এই লাইনের স্টেশন হিসেবে খিলা রেলওয়ে স্টেশন তৈরি করা হয়। ১৯০৫ সালে এই লাইনটি সরকার কিনে নেয় এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়।
খিলা রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
অনুপমা চোপড়া

অনুপমা চোপড়া (জন্ম: ২৩শে ফেব্রুয়ারি ১৯৬৭) হলেন একজন ভারতীয় লেখক, সাংবাদিক, চলচ্চিত্র সমালোচক এবং এমএএমআই মুম্বই চলচ্চিত্র উৎসবের পরিচালক। তিনি ডিজিটাল মঞ্চ ফিল্ম কম্প্যানিয়নের প্রতিষ্ঠাতা ও সম্পাদক, যেটি সকল চলচ্চিত্রকে এক সংকলিত রূপ দেয়। তিনি ভারতের চলচ্চিত্র নিয়ে বেশ কয়েকটি বই লিখেছেন এবং হিন্দুস্তান টাইমস পত্রিকার পাশাপাশি এনডিটিভি, ইন্ডিয়া টুডের মতো টেলিভিশন চ্যানেলে একজন চলচ্চিত্র সমালোচক হিসাবে কাজ করেছেন। তিনি স্টার ওয়ার্ল্ডে প্রচারিত সাপ্তাহিক চলচ্চিত্র সমালোচনামূলক অনুষ্ঠান "দ্য ফ্রন্ট রো উইথ অনুপমা চোপড়া" উপস্থাপনা করেছেন। তিনি তার প্রথম বই ""এর জন্য ২০০১ সালে "চলচ্চিত্রের ওপর সেরা বই (ভারত)" বিভাগে জাতীয় চলচ্চিত্র পুরস্কার লাভ করেছিলেন। তিনি বর্তমানে চলচ্চিত্র সমালোচক এবং ফিল্ম কম্প্যানিয়নের হয়ে কাজ করছেন।
অনুপমা চোপড়া ১৯৬৭ সালের ২৩শে ফেব্রুয়ারি তারিখে ভারতের কলকাতায় চন্দ্র পর্ষদ পরিবারে জন্মগ্রহণ করেন। জন্মের পর তার নাম রাখা হয়েছিল "অনুপমা চন্দ্র"। তিনি উত্তর প্রদেশের বদায়ূঁ শহরে তার শৈশব অতিবাহিত করেছেন। তার বাবা নবীন চন্দ্র মূলত নতুন দিল্লির বাসিন্দা। তিনি ইউনিয়ন কার্বাইডের একজন নির্বাহী কর্মকর্তা ছিলেন। তার মা কামনা চন্দ্র একজন চিত্রনাট্যকার ছিলেন এবং তিনি "প্রেম রোগ" (১৯৮২) এবং "চাঁদনী" (১৯৮৯)-এর মতো চলচ্চিত্রের জন্য সংলাপ লিখেছিলেন। চোপড়া তার ভাই ও বোনের সাথে মুম্বইয়ে বড়ো হয়েছেন, প্রথমে তার পরিবার নেপিয়ান সি রোডে এবং পরবর্তীকালে কাফে প্যারেডে বসবাস করত। তার বোন তনুজা চন্দ্র হলেন একজন বলিউড পরিচালক এবং চিত্রনাট্যকার; এবং তার ভাই বিক্রম চন্দ্র একজন ঔপন্যাসিক, যিনি ক্যালিফোর্নিয়া এবং ভারত উভয় স্থানে বসবাস করেন। তিনি কিশোরী বয়সে বেশ কয়েক বছর হংকংয়ে বসবাস করেছেন। ১৯৮৭ সালে, তিনি মুম্বইয়ের সেন্ট জেভিয়ার্স কলেজ থেকে ইংরেজি সাহিত্যে স্নাতক ডিগ্রি অর্জন করেছেন।
পড়াশোনা শেষ করার পর, অনুপমা চলচ্চিত্র সাংবাদিক ও সমালোচক হিসাবে তার কর্মজীবন শুরু করেছেন এবং বেশ কয়েক বছর ধরে বেশ কয়েকটি চলচ্চিত্রের বই লিখেছেন, যা বিশেষত বলিউড বা হিন্দি চলচ্চিত্র অবলম্বনে রচিত। তিনি ১৯৯৩ সাল থেকে হিন্দি চলচ্চিত্র জগতে কথা লিখছেন এবং প্রিন্ট, টেলিভিশন এবং ডিজিটাল মাধ্যমের মধ্য দিয়ে চলচ্চিত্রের পর্যালোচনা করছেন। তার প্রথম বই "" (২০০০) ২০০১ সালে "চলচ্চিত্রের ওপর সেরা বই (ভারত)" বিভাগে জাতীয় চলচ্চিত্র পুরস্কার লাভ করেছিল। তার বই "দিলওয়ালে দুলহনিয়া লে যায়েঙ্গে" (দ্য ব্রেভহার্টেড উইল টেক দ্য ব্রাইড) (২০০২) আধুনিক সেরা সাহিত্য ক্রমের অংশ হিসাবে ব্রিটিশ ফিল্ম ইনস্টিটিউট দ্বারা প্রকাশিত হয়েছিল। তার বই, "কিং অফ বলিউড: শাহরুখ খান অ্যান্ড দ্য সিডাক্টিভ ওয়ার্ল্ড অফ ইন্ডিয়ান সিনেমা", নিউইয়র্ক টাইমস বুক রিভিউয়ের বার্ষিক "সম্পাদকের পছন্দ" তালিকায় স্থান পেয়েছে। এটি জার্মান, ইন্দোনেশীয় এবং পোলীয় ভাষায় অনুবাদ করা হয়েছিল।
১৯৯০ সালে, অনুপমা বলিউডের চলচ্চিত্র নির্মাতা ও পরিচালক বিধু বিনোদ চোপড়ার সাথে বিবাহ বন্ধনে আবদ্ধ হন। তাঁদের মেয়ে জুনি চোপড়া (জন্ম: ২০০১/২০০২) একটি উপন্যাস এবং কবিতার দুটি বইসহ সর্বমোট তিনটি বইয়ের লেখক। তাঁদের ছেলে অগ্নি দেব চোপড়া একজন উচ্চাকাঙ্ক্ষী ক্রিকেটার।
কিশ্বর দেসাই

কিশ্বর দেসাই (বা বিবাহপূর্ব কিশ্বর রোশা; জন্ম: ১লা ডিসেম্বর ১৯৫৬) হলেন একজন ভারতীয় লেখিকা এবং সংবাদপত্রের বিভাগীয় লেখক। তিনি আর্টস অ্যান্ড কালচারাল হেরিটেজ ট্রাস্টের (টিএএএচটিটি) চেয়ারম্যান; এই সংস্থাটি ভারতের পাঞ্জাব রাজ্যের অমৃতসরের টাউন হলে বিশ্বের প্রথম বিভাজন যাদুঘর স্থাপন করেছে। এটি একটি অলাভজনক ট্রাস্ট বা এনজিও, যা মানুষের অনুদানের মাধ্যমে সংগ্রহশালা তৈরি করেছে; বিভাজন থেকে বেঁচে যাওয়া মানুষ, তাদের পরিবার এবং দাতাদের সাহায্যে এটি নির্মাণ করা হয়েছে। এই জাদুঘরটি স্বর্ণ মন্দির এবং জালিয়ানওয়ালাবাগ থেকে মাত্র পাঁচ মিনিটের দূরত্বে অবস্থিত। ২০১৭ সালের ১৭ই আগস্ট তারিখে বিভাজন স্মরণ দিবসে পাঞ্জাবের মুখ্যমন্ত্রী ক্যাপ্টেন অমরিন্দর সিং এই ভবনটির উদ্বোধন করেছেন।
তিনি গান্ধী স্ট্যাচু মেমোরিয়াল ট্রাস্টেরও একজন অছি, এর মাধ্যমে তিনি লন্ডনের ওয়েস্টমিনিস্টার স্কোয়ারে মহাত্মা গান্ধীর মূর্তি স্থাপনে সহায়তা করেছিলেন। সরকার দ্বারা স্থান বরাদ্দের সময়, লর্ড মেঘনাদ দেসাইয়ের সভাপতিত্বে দাতব্য এই সংস্থাটিকে মূর্তি নির্মাণের জন্য অর্থ সংগ্রহ করতে হয়েছিল। ২০১৫ সালে যুক্তরাজ্যের তৎকালীন প্রধানমন্ত্রী ডেভিড ক্যামেরন এবং ভারতের অর্থমন্ত্রী অরুণ জেটলি এই মূর্তির উদ্বোধন করেছিলেন। পরে ২০১৫ সালে প্রধানমন্ত্রী নরেন্দ্র মোদী যুক্তরাজ্য সফরে গিয়ে ডেভিড ক্যামেরন এবং কিশ্বরকে সাথে নিয়ে গান্ধী মূর্তিতে শ্রদ্ধা জানান।
একজন ঔপন্যাসিক হিসাবে, তাঁর শেষ উপন্যাস "দ্য সি অফ ইনোসেন্স" ২০১৪ সালে ভারতের পাশাপাশি যুক্তরাজ্য এবং অস্ট্রেলিয়ায় প্রকাশিত হয়েছিল। এই উপন্যাসে গণধর্ষণের মত সামাজিক সমস্যা নিয়ে লেখা হয়েছে বলে ব্যাপক আলোচিত হয়েছিল। তাঁর প্রথম উপন্যাস "উইটনেস দ্য নাইট", ২০১০ সালে "সেরা প্রথম উপন্যাস" বিভাগে কোস্টা বুক পুরস্কার লাভ করেছে এবং এই উপন্যাসটি ২৫টিরও বেশি ভাষায় অনুবাদ করা হয়েছে। এটি লেখক ক্লাব প্রথম উপন্যাস পুরস্কারের জন্যও মনোনীত হয়েছিল এবং ম্যান এশিয়ান সাহিত্য পুরস্কারের সংক্ষিপ্ত তালিকায় স্থান পেয়েছিল। সমালোচকদের দ্বারা প্রশংসিত তাঁর উপন্যাস, "ওরিজিনস অফ লাভ", ২০১২ সালের জুন মাসে প্রকাশিত হয়েছিল। কিশ্বর একটি জীবনী লিখেছেন, "ডার্লিংজি: দ্য ট্রু লাভ স্টোরি অফ নার্গিস অ্যান্ড সুনীল দত্ত"।
কিশ্বর রোশা ১৯৫৬ সালের ১লা ডিসেম্বর তারিখে ভারতের পাঞ্জাবের (বর্তমানে হরিয়ানা) আম্বালায় পদম ও রজনী রোশার ঘরে জন্মগ্রহণ করেছিলেন। তিনি চণ্ডীগড়ে তাঁর শৈশব অতিবাহিত করেছেন, যেখানে তাঁর বাবা পাঞ্জাব পুলিশের প্রধান ছিলেন। কিশ্বর ১৯৭৭ সালে লেডি শ্রী রাম কলেজ থেকে অর্থনীতি বিভাগে স্নাতক সম্পন্ন করেছেন।
প্রথম বিয়ের পরে, তিনি তাঁর নাম পরিবর্তন করে কিশ্বর আহলুওয়ালিয়া রাখেন। উক্ত স্বামীর সাথে তাঁর গৌরব নামে এক পুত্র এবং মালিকা নামে এক কন্যা রয়েছে। বিবাহ বিচ্ছেদের পরে ২০০৪ সালের ২০শে জুলাই তারিখে তিনি ব্রিটিশ হাউস অফ লর্ডসের সদস্য অর্থনীতিবিদ মেঘনাদ দেসাইকে বিবাহ করেন। তিনি বর্তমানে লন্ডন, নতুন দিল্লি এবং গোয়ায় ঘুরে ফিরে বসবাস করেন।
বিদ্যুৎ গোর

বিদ্যুৎ গোর (জন্ম: ৬ই ডিসেম্বর ১৯৭৬; পূর্বে বিদ্যুৎ কালে নামে পরিচিত ছিলেন এবং কখনও কখনও শুধুমাত্র বিদ্যুৎ নামে) হলেন একজন স্পষ্টবাদী ভারতীয় আংশিক সময়ের ব্লগার, সাংবাদিক, প্রচারক এবং কর্মী। তিনি ভারতীয় পরিবারে ঘরোয়া নির্যাতনের বিষয়টি প্রকাশ করে দেবার জন্য পরিচিতি লাভ করেছিলেন এবং ভারতে রাজনৈতিক ও জনসাধারণের দুর্নীতি প্রকাশে তাঁর কাজটি নিয়ে ভারতীয় মিডিয়া এবং আন্তর্জাতিক মিডিয়া উভয় ক্ষেত্রেই আলোকপাত করা হয়েছিল। ভারতীয় ডিজিটাল নজরদারির ক্ষেত্রে তাঁর যে আপত্তি, সেটি শিক্ষাগতভাবে অধ্যয়ন এবং জাতিসংঘের সিএসটিডি অধ্যয়নে অন্তর্ভুক্ত হয়েছে। সামাজিক ও রাজনৈতিক নানা বিষয়ে মূল ধারার ভারতীয় মিডিয়া তাঁর মন্তব্য চায়। ২০১৯ সালের আগস্ট মাসে, তিনি "বিকল্পধারার ভারত সরকার", শুরু করে বিকল্প সরকারের ভূমিকা-পালন প্রকল্প প্রকাশ করেছিলেন, যা বিভিন্ন গণমাধ্যমের দৃষ্টি আকর্ষণ করেছে।
২০০৯ সাল থেকে গোর ভারতীয় সামাজিক বিষয়ে ব্লগিং করে আসছেন, তাঁকে ২০১০ সালে ভারতের "উইকিলিকস" হিসাবে বর্ণনা করা হয়েছিল। ২০১১ সালের অক্টোবর মাসে মুম্বইয়ে কিনান সান্টোস এবং রুবেন ফার্নান্দেসের হত্যাকাণ্ড সম্পর্কে তাঁর পোস্টের কারণে তিনি ভারতে জাতীয় খ্যাতি অর্জন করেছিলেন, যেখানে সংবাদ মাধ্যম এবং ভারতীয় পুলিশের উপেক্ষা করার বিষয়টির প্রমাণ প্রকাশিত হয়েছিল। ২০১৩ সালে, ইন্ডিয়া টুডে গোর সম্পর্কে বলেছিল: "মুম্বইয়ের কিনান ও রুবেন হত্যাকাণ্ডের বিষয়ে এই অসমসাহসী ব্লগার তাঁর ব্লগের মাধ্যমে খবরে এসেছিলেন। এই প্রচেষ্টা উক্ত দরিদ্র পরিবারকে তাদের মামলার বিষয়ে প্রয়োজনীয় মনোযোগ আকর্ষণ করতে সহায়তা করেছে এবং খুনিদের খোলা মেলা ঘুরতে বাধা দিয়েছে"। ভারতীয় গুপ্তচর বি. রমন, কিনান-রুবেন হত্যার অপরাধীদের বিচার পাওয়ার বিষয়ে গোরের কাজ সম্পর্কে বলেছেন: "আমরা বিদ্যুতের প্রতি কৃতজ্ঞ"।
২০১২ সালের সেপ্টেম্বর মাসে, গোরের ব্লগটি আবার জাতীয়ভাবে সকলের নজরে আসে যখন তিনি ভারতীয় জনগণের জমি সংক্রান্ত ব্যবসায়ের দুর্নীতির সাথে জড়িত বিশিষ্ট রাজনৈতিক ব্যক্তিবর্গের বিরুদ্ধে নথি পেয়েছিলেন, যা গোর তাঁর ব্লগে পোস্ট করেন; তিনি এই বিষয়টিকে সঠিক বলে উল্লেখ করে কোর্ট কর্তৃক মালপত্র অপসারণের আদেশের বিরোধিতা করেছিলেন, তবে পরে বিতর্কিত ভারতীয় আইটি আইনের অধীনে নোটিস পেলে তিনি নরম হতে বাধ্য হন, যে আইনের বলে গোর সঠিক হলেও, তাঁর বিরুদ্ধে মামলা মোকদ্দমা হতে পারবে। ভারতীয় আইটি আইনের অধীনে গোরের ২০১২ সালের প্রকাশের ওপর নজরদারি সম্পর্কিত বিষয়টি শিক্ষাগত গবেষণায় যুক্ত করা হয়েছিল।
গোর আমজনতা ডট কম-এ তার একটি স্ব-প্রকাশিত বইয়ের সংক্ষিপ্তসার হিসাবে লিখেছেন: "আমজনতা ডটকম-এ ভারতের চিন্তাভাবনা: ভিন্নতা থেকে বৈচিত্র্য"।
ম্যানসফিল্ড স্টেশন (এমবিটিএ)

ম্যানসফিল্ড ম্যাসাচুসেট্‌সের ম্যানসফিল্ডের একটি এমবিটিএ কমিউটার রেল স্টেশন। ডাউনটাউন ম্যানসফিল্ডে অবস্থিত, এটি প্রোভিডেন্স/স্টফটন রেলপথের জন্য রেল পরিষেবা পরিবেশন করে। ২০১৮ সালের একটি গণনায় কর্মদিবসে ১,৯৬৬ টি বোর্ডিং সহ, ম্যানসফিল্ড বোস্টনের বাইরে সিস্টেমে তৃতীয় ব্যস্ততম স্টেশন।
উভয় ট্র্যাকেই স্বল্প-উচ্চ প্ল্যাটফর্ম সহ, ম্যান্সফিল্ড সম্পূর্ণরূপে প্রবেশযোগ্য। ট্র্যাকের পশ্চিমে বিশাল গাড়ি রাখার স্থান (পার্কিং লট) রয়েছে, ট্র্যাকের পূর্বদিকে স্টেশন ভবনের পাশে প্রবেশসহ সহ সীমিত গাড়ি রাখার স্থান রয়েছে।
বোস্টন এবং প্রভিডেন্স রেলপথটি আধুনিক স্টেশনের কাছে নির্মিত ফ্ল্যাট-ছাদযুক্ত ডিপো সহ ১৮৩৫ সালে ম্যানসফিল্ডের মাধ্যমে চালু হয়।টাউনটন শাখা রেলপথটি পরের বছর খোলা; ১৮৪০ সালে নিউ বেডফোর্ড এবং টানটন রেলপথ চালু হওয়ার পরপরই নিউ বেডফোর্ডে রেল গাড়ি চালিত হয়, যদিও পরিষেবাটি যাত্রীদের জন্য ১৮৮৫ সাল পর্যন্ত উপযুক্ত ছিল না। বোস্টন, ক্লিনটন এবং ফিচবার্গ রেলপথের অংশ হিসাবে ১৮৭০ সালে ম্যানফিল্ড এবং ফ্রেমিংহাম রেলপথটি চালু হয়েছিল; ১৮৭৬ সালে এটি বোস্টন, ক্লিনটন, ফিচবার্গ এবং নিউ বেডফোর্ড রেলপথে একীভূত হয়, যা ১৮৮৩ সালে উত্তর ম্যাসাচুসেট্‌সে ওল্ড কলোনির প্রবেশদ্বার হিসাবে নিজেই ওল্ড কলোনী রেলপথ ব্যবস্থার অংশ হয়ে যায়।
১৮৮৮ সালে ম্যানসফিল্ড কিছু বিঅ্যান্ডপি ট্রেনের জন্য একটি সংক্ষিপ্ত পরিবর্তন বিন্দু (টার্ন পয়েন্ট) হয়ে ওঠে। ওল্ড কলোনী ১৮৮৮ সালে বিএন্ডপি অর্জন কর এবং পরবর্তীকালে ম্যানসফিল্ড - নিউ বেডফোর্ড পরিষেবা বৃদ্ধি পায়, যা ম্যানসফিল্ডে বোস্টনের ট্রেনগুলির সাথে সংযুক্ত ছিল। ১৮৯৩ সালে নিউ ইয়র্ক, নিউ হ্যাভেন এবং হার্টফোর্ড রেলপথ-এর মধ্যে ওল্ড কলোনি রেলপথ অন্তর্ভুক্ত হয় এবং একই পরিচালনা সংস্থায় অধীনে দক্ষিণ-পূর্ব ম্যাসাচুসেটসে রেল পরিষেবা একীভূত হয়। ১৮৯৯ সালে সাউথ স্টেশনটি চালু হওয়ার পরে, টাউনটন এবং নিউ বেডফোর্ড উভয়ই ম্যানসফিল্ডের মধ্য দিয়ে বোস্টনে যাওয়ার ট্রেনগুলির মাধ্যমে চালিত হয়। ১৯৮১ সালের পর স্টোটন হয়ে দক্ষিণ উপকূলীয় পরিষেবা প্রায়শই চলতে শুরু করে এবং মুষ্টিমেয় টাউনটন স্থানীয়দের ব্যতীত ম্যানসফিল্ডের মাধ্যমে বেশিরভাগ শাখা লাইন পরিষেবা ১৯২৭ সালে বন্ধ করে দেওয়া হয়।
মাগুরা জেলার ইউনিয়ন পরিষদসমূহ

মাগুরা জেলার ইউনিয়ন পরিষদসমূহ হচ্ছে বাংলাদেশের দক্ষিণ-পশ্চিমাঞ্চলের বৃহত্তর খুলনা বিভাগের মাগুরা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। মাগুরা জেলা ৪টি উপজেলা, ১টি পৌরসভা, ৩৬টি ইউনিয়ন পরিষদ, ৫৩৭টি মৌজা ও ৭৩০টি গ্রামে বিভক্ত। নিম্নে বিস্তারিত তালিকা উল্লেখ করা হল: